Vyhodnotenie medzirezortného pripomienkového konania

Návrh zákona , ktorým sa mení a dopĺňa zákon č. 384/1997 Z. z. o divadelnej činnosti v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	24  / 2 	
Počet vyhodnotených pripomienok	24 	
		
Počet akceptovaných pripomienok, z toho zásadných	15  / 0 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	6  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	 	x 	
2 .	Ministerstvo vnútra Slovenskej republiky 	5 (4o,1z) 	 	 	 	
3 .	Ministerstvo financií Slovenskej republiky 	3 (3o,0z) 	 	 	 	
4 .	Ministerstvo kultúry Slovenskej republiky 	 	 	 	x 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	1 (1o,0z) 	 	 	 	
10 .	Ministerstvo zahraničných vecí Slovenskej republiky 	3 (3o,0z) 	 	 	 	
11 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
12 .	Ministerstvo životného prostredia Slovenskej republiky  	 	 	x 	 	
13 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	1 (1o,0z) 	 	 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Národná banka Slovenska 	 	 	x 	 	
26 .	Legislatívna rada vlády Slovenskej republiky 	 	 	 	x 	
27 .	Podpredseda vlády SR pre ľudské práva a národnostné menšiny 	3 (3o,0z) 	 	 	 	
28 .	Odbor aproximácie práva sekcie vládnej legislatívy Úradu vlády SR 	1 (1o,0z) 	 	 	 	
29 .	Najvyšší kontrolný úrad Slovenskej republiky 	1 (1o,0z) 	 	 	 	
30 .	Najvyšší súd Slovenskej republiky 	 	 	x 	 	
31 .	Generálna prokuratúra Slovenskej republiky 	2 (1o,1z) 	 	 	 	
32 .	Konfederácia odborových zväzov Slovenskej republiky 	 	 	 	x 	
33 .	Asociácia zamestnávateľských zväzov a združení Slovenskej republiky 	 	 	 	x 	
34 .	Verejnosť 	 	 	 	x 	
35 .	Republiková únia zamestnávateľov 	 	 	 	x 	
36 .	Centrum pre medzinárodnoprávnu ochranu detí a mládeže 	 	 	 	x 	
37 .	Ústredie práce, sociálnych vecí a rodiny 	 	 	 	x 	
38 .	Európske spotrebiteľské centrum 	 	 	 	x 	
39 .	Štátny dopravný úrad 	 	 	 	x 	
40 .	Odbor verejného obstarávania 	 	 	 	x 	
41 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
42 .	Odbor právnych služieb a odvolacích konaní 	 	 	 	x 	
43 .	Ústredie práce, sociálnych vecí a rodiny 	 	 	x 	 	
44 .	Úrad pre reguláciu sieťových odvetví 	 	 	x 	 	
	SPOLU	24 (22o,2z) 	0 (0o,0z) 	17 	15 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	K bodu 1  

Upozorňujeme, že navrhovaná zmena sa týka textu, ktorý sa nachádza v § 3 ods.1 písm. e) platného znenia zákona. Okrem toho, tento bod reaguje na úpravu navrhovanú v bode 3, s ktorou nesúhlasíme. 
V nadväznosti na naše stanovisko k bodu 3 žiadame bod 1 vypustiť z návrhu. 
 	O 	ČA 	Akceptovaná legislatívno-technická časť pripomienky. 	
MV SR 	K bodu 3  

Podpredseda vlády je členom orgánu, ktorého pôsobnosť upravuje čl.119 ústavy. Záležitosti tam uvedené sú záležitosťami zásadnej povahy, keďže ide o vrcholný orgán výkonnej moci. Aj keď vláda rokuje o záležitostiach jedného subjektu, vždy majú súvislosť s jej postavením ako vrcholného orgánu so všeobecnou pôsobnosťou (napr. problémy významného podnikateľského subjektu so zásadným dopadom na kľúčové otázky, ktoré sú v popredí aktuálnych úloh vlády ako je zamestnanosť a pod.). 
Všeobecnosť, avšak len v rámci vymedzeného úseku štátnej správy, je zásadnou črtou i pri úprave pôsobnosti ministerstiev a iných ústredných orgánov štátnej správy. Tieto orgány len výnimočne konajú v záležitostiach týkajúcich sa konkrétneho subjektu ( ide zväčša o prípady ich rozhodovania ako orgánu vyššieho stupňa v správnom konaní), pretože ich hlavnou úlohou je riadiť zverený úsek či odvetvie činnosti verejnej správy – t.j. konať prostredníctvom navrhovania a vydávania právnych predpisov, metodickým usmerňovaním podriadených orgánov, tvorbou strategických dokumentov. 

Podpredseda vlády má právomoc, t.j. má oprávnenie i povinnosť konať vo veciach uvedených v § 1 ods. 2 zák. č.575/2001 Z. z. – koordinuje vymedzené úseky činnosti vlády a plní úlohy, ktorými ho poverí vláda alebo jej predseda. Podpredseda vlády, ktorý neriadi ministerstvo má kompetencie zakotvené v § 1 ods. 4 tohto zákona: „...usmerňuje a koordinuje plnenie úloh v oblasti ľudských práv, práv národnostných menšín, rovnakého zaobchádzania a rodovej rovnosti. Dbá o presadzovanie a dodržiavanie ľudských práv vrátane práv národnostných menšín, rovnakého zaobchádzania a rodovej rovnosti. Spolupodieľa sa na plnení úloh týkajúcich sa výchovy a vzdelávania vrátane výchovy a vzdelávania národnostných menšín, plní úlohy v oblasti podpory kultúry národnostných menšín a úlohy spočívajúce v prerozdeľovaní finančných prostriedkov určených na presadzovanie a dodržiavanie ľudských práv, na kultúru národnostných menšín a rodovú rovnosť. Spolupodieľa sa na plnení úloh týkajúcich sa televízneho a rozhlasového vysielania programov v jazykoch národnostných menšín.“. Túto kompetenciu však nevykonáva ako orgán štátnej správy, ale len ako člen orgánu, ktorým je vláda. 
Vláda ako orgán výkonnej moci je i vrcholným - najvyšším orgánom v sústave verejnej správy. Verejná správa je pojem, ktorý je takmer synonymom pojmu „výkonná moc“, avšak tieto pojmy nemožno stotožňovať. Do sústavy verejnej správy totiž nepatria niektoré štátne orgány s nezávislým postavením, ktoré sú tiež súčasťou pojmu výkonná moc, keďže aj ich činnosť je podzákonná. Činnosť vlády je v mnohom podobná činnosti ústredných orgánov štátnej správy, s tým rozdielom, že pôsobnosť vlády, teda i jej podpredsedov, je všeobecná. Vláda však nie je definovaná v ústave ako orgán štátnej správy (sústavy štátnej správy, územnej samosprávy a záujmovej samosprávy spolu tvoria sústavu verejnej správy). Podľa čl.108 ústavy je vláda vrcholným orgánom výkonnej moci. Preto nemožno tvrdiť, že vykonáva štátnu správu. Z tohto dôvodu štátnu správu nevykonáva ani podpredseda vlády. 
Všeobecnosť, avšak len v rámci vymedzeného úseku štátnej správy, je zásadnou črtou i pri úprave pôsobnosti ministerstiev a iných ústredných orgánov štátnej správy. Tieto orgány len výnimočne konajú v záležitostiach týkajúcich sa konkrétneho subjektu ( ide zväčša o prípady ich rozhodovania ako orgánu vyššieho stupňa v správnom konaní), pretože ich hlavnou úlohou je riadiť zverený úsek či odvetvie činnosti verejnej správy – t.j. konať predovšetkým prostredníctvom navrhovania a vydávania právnych predpisov, metodickým usmerňovaním podriadených orgánov, tvorbou strategických dokumentov. S tým nie je v súlade predložený návrh zákona. 

Predložený návrh vyníma z pôsobnosti ministerstva kultúry - upravenej v § 18 ods. 1 písm. c) zák. č. 575/2001 Z. z. (pôsobiť ako ústredný orgán štátnej správy na úseku umenie) a v § 3 ods.1 zák.č.384/1997 Z. z. o divadelnej činnosti - konkrétny subjekt tým, že štátnu správu voči nemu má vykonávať podpredseda vlády. Keďže však - ako zdôvodňujeme vyššie - podpredseda vlády nevykonáva štátnu správu, je ustanovenie bodu 3 návrhu ( § 3 ods. 2) v rozpore s čl. 108 ústavy. 
Okrem toho, vzhľadom na výslovné vymedzenie kompetencií podpredsedu vlády v ustanoveniach § 1 ods. 2 a 4 zák. č. 575/2001 Z. z., ktorých sa však predložený návrh nedotýka, je bod 3 návrhu i neprípustnou nepriamou novelizáciou citovaných ustanovení. 
Poznamenávame tiež, že pri kreovaní orgánu štátnej správy zákon musí definovať aj jeho postavenie v hierarchickej štruktúre sústavy orgánov štátnej správy, t.j. či ide o ústredný alebo miestny orgán štátnej správy. 
To predložený návrh nerobí (a z dôvodov uvedených vyššie ani nemôže). Z uvedených dôvodov s bodom 3 nesúhlasíme a žiadame ho vypustiť z návrhu. 
Túto pripomienku považujeme za zásadnú. 
 	Z 	N 	Rozporové konanie s MV SR sa uskutočnilo dňa 11. mája 2011. Rozpor Ministerstva vnútra Slovenskej republiky a Ministerstva kultúry Slovenskej republiky sa nepodarilo odstrániť. 
Ministerstvo vnútra Slovenskej republiky trvá na zásadnej pripomienke s vyššie uvedeným odôvodnením. 
Pôsobnosť Ministerstva kultúry Slovenskej republiky, ako ústredného orgánu štátnej správy, v oblasti podpory kultúry národnostných menšín prešla s účinnosťou od 1. novembra 2010 na podpredsedu vlády, ktorý neriadi ministerstvo. Zároveň podľa § 40n ods. 1 kompetenčného zákona pôsobnosť Ministerstva kultúry Slovenskej republiky v oblasti podpory národnostných menšín podľa doterajších predpisov prechádza na podpredsedu vlády, ktorý neriadi ministerstvo. Na základe uvedeného prešiel Maďarský umelecký súbor Ifjú Szivek spod pôsobnosti Ministerstva kultúry Slovenskej republiky pod podpredsedu vlády pre ľudské práva a národnostné menšiny. V súvislosti s prechodom kompetencií prešla podľa § 40s kompetenčného zákona i zriaďovateľská a zakladateľská pôsobnosť doterajšieho ústredného orgánu štátnej správy- t. j. Minitesrtvo kultúry Slovenskej republiky k právnickým osobám na preberajúci ústredný orgán štátnej správy- t. j. Úrad vlády Slovenskej republiky. Na základe tejto skutočnosti Úrad vlády Slovenskej republiky s účinnosťou od 1. novembra 2010 vydal pre menovaný umelecký súbor novú zriaďovaciu listinu, na základe ktorej sa z neho stáva Tanečné divadlo Ifjú Szivek. 
Po konzultácii so zástupcami sekcie vládnej legislatívy Úradu vlády Slovenskej republiky sa navrhuje, aby výkon štátnej správy na úseku divadelnej činnosti vo vzťahu k Tanečnému divadlu Ifjú Szivek vykonával Úrad vlády Slovenskej republiky, v mene ktorého túto pôsobnosť bude vykonávať podpredseda vlády ktorý neriadi ministerstvo. 
 	
MV SR 	K bodom 8 a 9 

Tieto body žiadame z návrhu vypustiť vzhľadom na naše stanovisko k bodu 3. 

 	O 	N 	Pripomienka nie je akceptovaná- viď spôsob vyhodnotenia k zásadnej pripomienke Ministerstva vnútra Slvovenskej republiky.  	
MV SR 	K bodu 10 

Upozorňujeme, že konaním podľa tohto zákona nie je len rozhodovanie o práve konkrétnej fyzickej osoby (§ 11a), ale aj zakladanie, zriaďovanie atď. divadiel a výkon ďalších pôsobností príslušných orgánov na úseku divadelnej činnosti. Preto navrhovaná všeobecná formulácia „Na konanie podľa tohto zákona“ nie je vecne správna. Okrem toho, ustanovovať výslovne pôsobnosť správneho poriadku na ustanovenia tohto zákona upravujúce individuálno-rozhodovaciu činnosť je nadbytočné, keďže táto pôsobnosť je daná ustanovením § 1 ods. 1 správneho poriadku. 
Z uvedených dôvodov žiadame bod 10 z návrhu vypustiť. 
 	O 	ČA 	Pripomienka v prvej časti akceptovaná- za slovami "na konanie" boli doplnené slová "o osobitnom príspevku podľa § 11a", tak aby formulácia bola vecne správna. V druhej časti pripomienka nie je akceptovaná nakoľko považujeme za potrebné v zákone stanoviť procesnoprávny predpis, na základe ktorého bude poverený orgán štátnej správy rozhodovať o nároku na osobitný príspevok. Rozhodnutie orgánu verejnej správy má záväzné právne následky, ktorými môže byť o.i. aj nepriznanie nároku na osobitný príspevok ustanovením procesnoprávneho predpisu sa právo osoby oprávnenej na podanie žiadosti o priznanie nároku v súlade s článkom 46 zákona č. 460/1992 Zb. Ústavy Slovenskej republiky v znení neskorších predpisov, ktorý garantuje uplatnenie práva na právnu ochranu, rozširuje o právo brániť sa voči rozhodnutiu, ktorým jej bol nárok na osobitný príspevok zamietnutý. 
 	
MV SR 	K bodu 11 

Tento bod žiadame z návrhu vypustiť v nadväznosti na naše stanovisko k bodu 3 návrhu (pokiaľ ide o § 12b ods.2) a k bodu 10 (pokiaľ ide o § 12b ods.1) návrhu. 

 	O 	N 	Pripomienka nie je akceptovaná v nadväznosti na neaceptovanie pripomienky k bodu 3 a k bodu 10. Ustanovenie § 12b ods. 1 je upravené tak, že správny poriadok sa použije len konanie o osobitnom príspevku podľa § 11a. Ustanovenie § 12b ods. 2 je upravené v zmysle uplatnených pripomienok ostatných pripomienkujúcich subjektov.  	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy ani na informatizáciu spoločnosti. 
 	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR [napr. čl. I - v bode 1 - § 3 ods. 1 písm. d) zrejme nesprávne písmeno „d)“ nahradiť správnym písmenom „e)“]. 
 	O 	A 	 	
MF SR 	Všeobecne 
Znenie čl. I bodu 11 (§ 12b ods. 1) odporúčam prehodnotiť z pohľadu č. 1 ods. 1 Ústavy SR vo väzbe na znenie § 1 ods. 1 zákona č. 71/1967 Zb. o správnom konaní (správny poriadok) v znení neskorších predpisov. Súčasne odporúčam vypustiť z čl. I bod 10, pretože navrhované znenie § 11b neprináša nič nové do právneho poriadku vo väzbe na § 1 ods. 1 správneho poriadku. 
 	O 	N 	Považujeme za potrebné v zákone stanoviť procesnoprávny predpis, na základe ktorého bude poverený orgán štátnej správy rozhodovať o nároku na osobitný príspevok. Rozhodnutie orgánu verejnej správy má záväzné právne následky, ktorými môže byť o.i. aj nepriznanie nároku na osobitný príspevok ustanovením procesnoprávneho predpisu sa právo osoby oprávnenej na podanie žiadosti o priznanie nároku v súlade s článkom 46 zákona č. 460/1992 Zb. Ústavy Slovenskej republiky v znení neskorších predpisov, ktorý garantuje uplatnenie práva na právnu ochranu, rozširuje o právo brániť sa voči rozhodnutiu, ktorým jej bol nárok na osobitný príspevok zamietnutý. 
 	
MDVaRR SR 	K Čl. I bod 1. 
V Čl. I bod 1. odporúčame text „§ 3 ods. 1 písm. d)“ nahradiť textom „§ 3 ods. 1 písm. e)“. 	O 	A 	 	
MO SR 	K čl. I bodu 1 
Odporúčame slová „písm. d)“ nahradiť slovami „písm. e)“ z dôvodu, že upravovaný text je uvedený v písmene e). 	O 	A 	 	
MZV SR 	bod 1 
slová "písm. d)" odporúčame nahradiť slovami "písm. e)" 	O 	A 	 	
MZV SR 	bod 2 
v novom písmene g) odporúčame na konci vety doplniť slová "podľa §11a" 	O 	A 	 	
MZV SR 	bod 8 
ods.4 - slovo "pozadu" odporúčame nahradiť slovom "dozadu" 	O 	A 	 	
MPSVR SR 	K Čl. I bod 1. 
V Čl. I bode 1. odporúčame nahradiť slová „V § 3 ods. 1 písm. d)“ slovami „V § 3 ods. 1 písm. e)“. 
Odôvodnenie: 
Legislatívnotechnická pripomienka. 
 	O 	A 	 	
MPSVR SR 	K Čl. I bod 3. a 8. 
Odporúčame v Čl. I bode 3. v § 3 ods. 2 slová „podpredseda vlády Slovenskej republiky pre ľudské práva a menšiny (ďalej len „podpredseda vlády“) nahradiť slovami „Úrad vlády Slovenskej republiky (ďalej len „úrad vlády“)“. Uvedené platí i pre Čl. I bod 8. 
Odôvodnenie: 
Podľa § 21 písm. a) zákona č. 575/2001 Z. z. o organizácii vlády a organizácii ústrednej štátnej správy je Úrad vlády Slovenskej republiky ostatným ústredným orgánom štátnej správy. Podľa Rozhodnutia Úradu vlády Slovenskej republiky o vydaní zriaďovacej listiny tanečného súboru divadla Ifjú Szivek zriaďovateľom tanečného súboru je Úrad vlády Slovenskej republiky. Z tohto dôvodu aj štátnu správu na úseku divadelnej činnosti vo vzťahu k Maďarskému umeleckému súboru Ifjú Szivek by mal vykonávať Úrad vlády Slovenskej republiky. 
 	O 	ČA 	Na základe rozporových konaní s MF SR a GP SR a po konzultácii so sekciou vládnej legislatívy Úradu vlády Slovenskej republiky bol výkon štátnej správy na úseku divadelnej činnosti vo vzťahu k Tanečnému divadlu Ifjú Szivek prenesený na Úrad vlády Slovenskej republiky, ako orgán štátnej správy, v mene ktorého bude túto pôsobnosť vykonávať podpredseda vlády, ktorý neriadi ministerstvo, na ktorého prešla s účinnosťou od 1. novembra 2010 pôsobnosť v oblasti podpory kultúry národnostných menšín.  	
MŠVVaŠ SR 	K Čl. I. – bod 1 
V predmetnom ustanovení odporúčame upraviť slová „písm. d)“ na „písm. e)“, nakoľko slová „podľa odsekov 3 a 4“, ktoré predkladateľ návrhu zákona mieni upraviť, sa nachádzajú v ustanovení písmena e). 	O 	A 	 	
ŠÚ SR 	K bodu 1 
Odporúčame slová „písm. d“ nahradiť slovami „písm. e“. 
Odôvodnenie: Zákonom č. 416/2001 Z. z. bol novelizovaný § 3 a slová „podľa odsekov 3 a 4“ sú uvedené v § 3 ods. 1 písm. e). 
 	O 	A 	 	
PPV 	k novelizačnému bodu 3 
V novom odseku 2, ktorý sa vkladá do § 3 žiadame slová "Maďarskému umeleckému súboru – Ifjú Szivek" nahradiť správnym názvom súboru "Tanečné divadlo Ifjú Szivek " v príslušnom slovnom tvare. 	O 	A 	 	
PPV 	K novelizačnému bodu 8. 
V § 11a odsek 4 žiadame slová "raz mesačne " nahradiť slovami " raz štvrťročne" 

Odôvodnenie: 

Doterajšia prax, podľa ktorej sa príspevok vyplácal štvrťročne, sa osvedčila. 	O 	N 	Osobitný príspevok sa podľa § 11a ods. 4 zákona č. 384/1997 Z.z. o divadelnej činnosti v znení neskorších predpisov vypláca raz mesačne. Doterajšia prax je preto tento osobitný príspevok vyplácať raz mesačne, nie štvrťročne.  	
PPV 	K novelizačnému bodu 8. 
Žiadame uviesť správny názov divadla "Tanečné divadlo Ifjú Szivek" 	O 	A 	 	
OAP SVL ÚV SR 	K čl. I bod 1 
V novelizačnom bode 1 navrhujeme slová „§ 3 ods. 1 písm. d)“ nahradiť slovami „§ 3 ods. 1 písm. e)“, keďže slová „podľa odsekov 3 a 4“ sú uvedené v § 3 ods. 1 písm. e) zákona č. 384/1997 Z. z. o divadelnej činnosti v znení neskorších predpisov. 
 	O 	A 	 	
NKÚ SR 	K bodu 1 
Navrhujeme vypustiť slová „písm. d)“ a nahradiť ich slovami „písm. e)“. Legislatívno-technická pripomienka. 	O 	A 	 	
GP SR 	K bodu 1 
Slová „písm. d)“ odporúčame nahradiť slovami „písm. e)“, pretože navrhovaná zmena obsahovo patrí do ustanovenia § 3 ods. 1 písm. e). 	O 	A 	 	
GP SR 	K bodom 3, 8, 9 a 11 
Upozorňujeme, že podpredseda vlády, ktorý neriadi ministerstvo (ďalej len „podpredseda vlády“), nie je samostatný orgán štátnej správy. Jeho pôsobnosť je upravená najmä v druhom oddiele šiestej hlavy Ústavy Slovenskej republiky a v § 1 ods. 4 a 5 a v § 40n zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 
Táto ústavou a zákonom ustanovená pôsobnosť podpredsedovi vlády nezveruje možnosť samostatného výkonu štátnej správy. Je preto neprípustné, aby mu táto pôsobnosť bola daná novelou zákona č. 384/1997 Z. z. o divadelnej činnosti v znení neskorších predpisov. 
Podľa uznesenia Ústavného súdu Českej a Slovenskej Federatívnej Republiky zo 6. júna 1992 sp. zn. I. ÚS 191/92 orgánom verejnej moci (to znamená aj orgánom štátnej správy) v právnom slova zmysle je právnická osoba, vykonávajúca svoju činnosť ako povinnosť alebo kompetenciu a je zriadená k trvalému a opakujúcemu sa výkonu činnosti. 
Z návrhu tiež nie je zrejmé, akú štátnu správu by mal podpredseda vlády vo vzťahu k Maďarskému umeleckému súboru - Ifjú Szivek vykonávať. V prípade, že by mal mať rovnakú pôsobnosť ako Ministerstvo kultúry Slovenskej republiky podľa § 3 ods. 1 zákona č. 384/1997 Z. z., je ťažko predstaviteľné, že by podpredseda vlády zriaďoval, zakladal alebo zrušoval zákonom individuálne určený subjekt Maďarský umelecký súbor - Ifjú Szivek, vydával záväzné stanovisko k zrušeniu alebo zlúčeniu divadla podľa odsekov 3 a 4, alebo k prevodu zriaďovateľskej alebo zakladateľskej funkcie dohodou na iného zriaďovateľa alebo zakladateľa, alebo poskytoval odbornú pomoc orgánom územnej samosprávy v oblasti divadelnej činnosti vo vzťahu k Maďarskému umeleckému súboru. 
Navrhuje sa tiež, aby podpredseda vlády rozhodoval o nároku na osobitný príspevok. Podľa navrhovaného znenia § 11b sa má na rozhodovanie o nároku na osobitný príspevok vzťahovať všeobecný predpis o správnom konaní. Správne konanie je dvojinštančným konaním, ale z návrhu zákona nie je zrejmé, ktorý orgán bude rozhodovať o odvolaní alebo rozklade proti rozhodnutiu podpredsedu vlády. 
Z judikatúry Najvyššieho súdu Slovenskej republiky vyplýva, že vedúci ústredného orgánu štátnej správy nie je samostatným ústredným orgánom štátnej správy (uznesenie NS SR z 20. júla 2005). 
Ďalej navrhujeme slová „podpredseda vlády Slovenskej republiky pre ľudské práva a národnostné menšiny“ nahradiť slovami „podpredseda vlády, ktorý neriadi ministerstvo“, pretože názov funkcie podpredsedu vlády je upravený štatútom a nie zákonom a vláda ho môže kedykoľvek zmeniť. 	Z 	N 	Rozporové konanie s GP SR sa uskutočnilo dňa 17. mája 2011. Rozpor Generálnej prokuratúry Slovenskej republiky a Ministerstva kultúry Slovenskej republiky sa nepodarilo odstrániť. 
Generálna prokuratúra Slovenskej republiky trvá na zásadnej pripomienke s vyššie uvedeným odôvodnením. 
Pôsobnosť Ministerstva kultúry Slovenskej republiky, ako ústredného orgánu štátnej správy, v oblasti podpory kultúry národnostných menšín prešla s účinnosťou od 1. novembra 2010 na podpredsedu vlády, ktorý neriadi ministerstvo. Zároveň podľa § 40n ods. 1 kompetenčného zákona pôsobnosť Ministerstva kultúry Slovenskej republiky v oblasti podpory národnostných menšín podľa doterajších predpisov prechádza na podpredsedu vlády, ktorý neriadi ministerstvo. Na základe uvedeného prešiel Maďarský umelecký Ifjú Szivek spod pôsobnosti Ministerstva kultúry Slovenskej republiky pod podpredsedu vlády pre ľudské práva a národnostné menšiny. V súvislosti s prechodom kompetencií prešla podľa § 40s kompetenčného zákona i zriaďovateľská a zakladateľská pôsobnosť doterajšieho ústredného orgánu štátnej správy- t. j. Minitesrtvo kultúry Slovenskej republiky k právnickým osobám na preberajúci ústredný orgán štátnej správy- t. j. Úrad vlády Slovenskej republiky. Na základe tejto skutočnosti Úrad vlády Slovenskej republiky s účinnosťou od 1. novembra 2010 vydal pre menovaný umelecký súbor novú zriaďovaciu listinu, na základe ktorej sa z neho stáva Tanečné divadlo Ifjú Szivek. 
Po konzultácii so zástupcami sekcie vládnej legislatívy Úradu vlády Slovenskej republiky sa navrhuje, aby výkon štátnej správy na úseku divadelnej činnosti vo vzťahu k Tanečnému divadlu Ifjú Szivek vykonával Úrad vlády Slovenskej republiky, v mene ktorého túto pôsobnosť bude vykonávať podpredseda vlády ktorý neriadi ministerstvo.